Rauf Adigozalov

Rauf Zulfugar oglu Adigozalov (8 Februari 1940 – 29 Juni 2002) alikuwa mpiga fidla na mwimbaji wa Azerbaijan.  

Maisha
Alikuwa mwana wa mwimbaji Zulfugar Adigozalov, na kaka wa mtunzi Vasif Adigozalov. Alihitimu masomo yake kutoka Chuo Kikuu cha Muziki cha Moscow mwaka 1965, na baada ya kuhitimu alirudi nchini Azerbaijan. Alipiga muziki katika orkesta ya simfonia ya Azerbaijan SSR, na alikuwa msimamizi wa tamasha.  

Mnamo mwaka 1974, alianza kufundisha katika Chuo Kikuu cha Muziki cha Baku katika idara ya muziki wa vyumba (chamber ensemble). Mwaka 1992, akawa mhadhiri msaidizi, na mwaka 1997 aliteuliwa kuwa profesa.

Mnamo mwaka 1970, alitumbuiza pia kama mwimbaji na mara nyingi aliunganisha nyimbo za vokali na ala katika onesho moja. Muziki wa Azerbaijan, ikiwemo aria ya Asker kutoka kwenye vichekesho vya muziki Arshin mal alan vilivyoandikwa na Uzeyir Hajibeyov, ulikuwa sehemu muhimu ya repertoari yake ya vokali. 

Rauf Adigozalov alipewa heshima ya kuwa Mfanyikazi wa Sanaa wa Azerbaijan mwaka 1992.

Marejeo

Jamii:Wanamuziki wa Azerbaijan
jamii:waliozaliwa 1940
jamii:waliofariki 2002
jamii:WikiMonthly Edit-a-thon Kilimanjaro